સુશ્રુષા હોસ્પિટલની ચોળાયેલી ભુખરા રંગની બેડશીટમાં પડયા પડ્યા એને રમણલાલને એના મિત્રની વાતચીતનો અંશ અને સ્કોર્પીયોના માલીકના મોઢેથી નીકળેલ ગાળના પ્રસંગો માનસપટ પર ઉભરાયા અને પોતે મન મનાવવા લાગ્યો કે એમાં ખોટું શું છે? હા, હું બાસ્ટર્ડ તો છું. ક્યાં આજ સુધી મારા બાપનો પતો છે? મારી મા ભલે ગમે તેટલી ધાર્મિક, સરળ અને મજબુત સ્ત્રી હોય પરંતુ બાપનું સરનામું ન મળે કે અમારું સરનામું શોધતો ન આવે ત્યાંસુધી આ લેબલ ચિટકેલુ રહેશે બલ્કે વધુ ઘટ્ટ બનશે-બાસ્ટર્ડ!